
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Απριλίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 155 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική ανάκληση της αριθ. 2530/26.9.2006 (ΦΕΚ 
926/Δ72006) απόφασης Γενικής Γραμματέως Πε¬ 
ριφέρειας Πελοποννήσου, περί κήρυξης αναδα¬ 
σωτέας έκτασης, λόγω εκχέρσωσης, συνολικού 
εμβαδού 415,00 τετρ. μέτρων, στη θέση «Ράχη 
Λατσίου» περιφέρειας Δ.Δ. Ισθμιας του Δήμου 
Λουτρακιού - Περαχώρας Νομού Κορινθίας, ως 
προς τμήμα επιφάνειας εμβαδού 72,01 τετρ. μέ¬ 
τρων, στη νυν Δ.Κ. Ισθμιας του Δήμου Λουτρακι¬ 
ού - Περαχώρας - Αγ. Θεοδώρων Π.Ε. Κορινθίας. 

2 Κήρυξη ως αναδασωτέας έκτασης εμβαδού ενός 
κόμμα εξήντα τριών (1,63) στρεμμάτων, στη θέση 
«Ψηλή Ράχη», Τ.Κ. Λάκκας, Δήμου Παξών, Π.Ε. 
Κέρκυρας. 

3 Αναγνώριση οδού έκτος σχεδίου ως προϋφιστά- 
μενης του έτους 1923. 


ΑΠΟΦΑΣΕΙΣ 

Αριθμ. 54575 _ (1) 

Μερική ανάκληση της αριθ. 2530/26.9.2006 (ΦΕΚ 
926/Δ72006) απόφασης Γενικής Γραμματέως Πε¬ 
ριφέρειας Πελοποννήσου, περί κήρυξης αναδα¬ 
σωτέας έκτασης, λόγω εκχέρσωσης, συνολικού 
εμβαδού 415,00 τετρ. μέτρων, στη θέση «Ράχη 
Λατσίου» περιφέρειας Δ.Δ. Ισθμιας του Δήμου 
Λουτρακιού - Περαχώρας Νομού Κορινθίας, ως 
προς τμήμα επιφάνειας εμβαδού 72,01 τετρ. μέ¬ 
τρων, στη νυν Δ.Κ. Ισθμιας του Δήμου Λουτρακι¬ 
ού - Περαχώρας - Αγ. Θεοδώρων Π.Ε. Κορινθίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α) Τ ου ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις». 


β) Του ν. 3200/1955 «Περί διοικητικής αποκέντρω¬ 
σης» όπως τροποποιήθηκε και συμπληρώθηκε με το 
ν.δ. 532/1970 και μεταγενέστερες διατάξεις. 

γ) Των άρθρων 6 και 280 του ν. 3852/2010 (ΦΕΚ 87/ 
Α77.6.2010) «Νέα αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της». 

δ) Του π.δ. 139/2010 (ΦΕΚ 232/Α727.12.2010) «Οργα- 
νισμόςτης Αποκεντρωμένης Διοίκησης Πελοποννήσου - 
Δυτικής Ελλάδας και Ιονίου». 

2. Την αριθ. 40/29.12.2010 (ΦΕΚ 247/Α /31.12.2010) 
πράξη του Υπουργικού Συμβουλίου περί παύσης εκ του 
νόμου των Γενικών Γραμματέων των Περιφερειών και 
διορισμού Γενικών Γραμματέων στις Αποκεντρωμένες 
Διοικήσεις του Κράτους. 

3. Τις διατάξεις των άρθρων 28 και 28Α του ν. 4325/ 
2015 (ΦΕΚ 47/Α72015) «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις», αναφορικά με το διορισμό Συντονιστών στις 
Αποκεντρωμένες Διοικήσεις του Κράτους. 

4. Την αριθ. 15870/15.5.2017 απόφαση Υπ. Εσωτερι¬ 
κών (ΦΕΚ 250/Υ.Ο.Δ.Δ./2017), περί διορισμού Συντονιστή 
στην Αποκεντρωμένη Διοίκηση Πελοποννήσου - Δυτικής 
Ελλάδας και Ιονίου. 

5. Τις διατάξεις του ν. 998/1979 (ΦΕΚ 289/Α71979) 
«Περί προστασίας των δασών και των δασικών εν γένει 
εκτάσεων της χώρας», όπως έχουν τροποποιηθεί και 
ισχύουν σήμερα και συγκεκριμένα της παρ. 4 άρθρου 
44, όπως προστέθηκε με το άρθρο 36 του ν. 3698/2008 
και αντικαταστάθηκε με την παρ. 3 άρθρου 35 του 
ν. 4280/2014 (ΦΕΚ 159/Α72014) «Περιβαλλοντική ανα¬ 
βάθμιση και ιδιωτική πολεοδόμηση - Βιώσιμη ανάπτυ¬ 
ξη οικισμών - Ρυθμίσεις δασικής νομοθεσίας και άλλες 
διατάξεις». 

6. Την αριθ. 160417/1180/8.7.1980 βασική εγκύκλιο δ/ 
γή του Υπουργείου Γεωργίας, με την οποία παρέχονται 
οδηγίες για τις αναδασωτέες εκτάσεις. 

7. Την αριθ. 105545/534/1.9.2014 δ/γή του Υ.Π.Ε.Κ.Α. 
«Εφαρμογή άρθρου 35 ν. 4280/2014- ΦΕΚ 159/Α72014». 

8. Την αριθ. 117080/6353/13.11.2014 (ΑΔΑ: 77ΣΕ0-ΙΒ3) 
δ/γή Υ.Π.Ε.Κ.Α. «Περί της διαδικασίας άρσης ή ανάκλησης 
αποφάσεων αναδάσωσης». 

9. Την αριθ. 124581/2774/26.5.2015 δ/γή Υ.Π.Α.Π.ΕΝ. 
«Περί της διαδικασίας άρσης ή ανάκλησης αποφάσεων 
αναδάσωσης - Διευκρινήσεις». 

10. Την αριθ. 2530/26.9.2006 (ΦΕΚ 926/Δ72006) από¬ 
φαση Γενικής Γραμματέως Περιφέρειας Πελοποννήσου, 
σύμφωνα με την οποία στη θέση «Ράχη Λατσίου» περιφέ¬ 
ρειας Δ.Δ. Ισθμιας του Δήμου Λουτρακιού - Περαχώρας 
Νομού Κορινθίας, κηρύχθηκε ως «αναδασωτέα» λόγω 
εκχέρσωσης, έκταση συνολικού εμβαδού 415,00 τετρ. 
μέτρων. 

11 .Την αριθ. 22242/1574/19.3.2015 πρόταση του Δα¬ 
σαρχείου Κορίνθου, μετά την από 31.5.2013 ΔΥ συνημ¬ 
μένη σε αυτή αναφορά - έκθεση αυτοψίας του Δασο¬ 
λόγου Ιωάννη Ηλιού, για τη μερική ανάκληση της αριθ. 
2530/26.9.2006 (ΦΕΚ 926/Δ72006) απόφασης Γενικής 
Γραμματέως Περιφέρειας Πελοποννήσου, με την οποία 
κηρύχθηκε ως «αναδασωτέα» λόγω εκχέρσωσης, έκτα¬ 
ση συνολικού εμβαδού 415,00 τετρ. μέτρων, στη θέση 
«Ράχη Λατσίου» περιφέρειας Δ.Δ. Ισθμιας του Δήμου 
Λουτρακιού - Περαχώρας Νομού Κορινθίας, ως προς 
τμήμα επιφάνειας εμβαδού 72,01 τετρ. μέτρων (εβδομή¬ 
ντα δύο τετρ. μέτρων και ενός εκατοστού τετρ. μέτρου), 
στη νυν Δ.Κ. Ισθμιας του Δήμου Λουτρακιού - Περαχώ¬ 
ρας - Αγ. Θεοδώρων Π.Ε. Κορινθίας, όπως αποτυπώνεται 
μετά στοιχεία 1,2,3,4,1 στο από 31.5.2013 συνημμένο 
τοπογραφικό διάγραμμα κλίμακας 1:200, εντοπίζεται σε 
απόσπασμα οδοιπορικού χάρτη της Γ.Υ.Σ., με κλίμακα 
1:50.000 και οριοθετείται επί αυτού με τη χρήση συντε¬ 
ταγμένων στο Ε.Γ.Σ.Α. '87, με το αιτιολογικό ότι η εν λόγω 
επιφάνεια είχε ανέκαθεν μη δασικό χαρακτήρα (παρ. 6α 
άρθρου 3 του ν. 998/1979), δεν εμπίπτει στις διατάξεις 
της δασικής νομοθεσίας και συμπεριλήφθηκε εκ πλάνης 
στην αναδασωτέα έκταση. 

12. Τις αριθ. 102105/6045/19.8.2015, 147894/7941/ 
5.11.2015 και 147927/7942/5.11.2015 δ/γές Δ/νσης Συ¬ 
ντονισμού και Επιθεώρησης Δασών της Α.Δ. Π.Δ.Ε. και I., 
αποφασίζουμε: 


Τη μερική ανάκληση της αριθ. 2530/26.9.2006 (ΦΕΚ 
926/Δ72006) απόφασης Γενικής Γραμματέως Περιφέ¬ 
ρειας Πελοποννήσου, περί κήρυξης ως αναδασωτέας 
έκτασης, λόγω εκχέρσωσης, συνολικού εμβαδού 415,00 
τετρ. μέτρων, στη θέση «Ράχη Λατσίου» περιφέρειας Δ.Δ. 
Ισθμίαςτου Δήμου Λουτρακιού - Περαχώρας Νομού Κο¬ 
ρινθίας, ως προς τμήμα επιφάνειας εμβαδού 72,01 τετρ. 
μέτρων, στη νυν Δ.Κ. Ισθμιας του Δήμου Λουτρακιού 
- Περαχώρας - Αγ. Θεοδώρων Π.Ε. Κορινθίας, όπως απο- 
τυπώνεται με τα στοιχεία 1, 2, 3,4,1 στο από 31.5.2013 
συνημμένο τοπογραφικό διάγραμμα κλίμακας 1:200, 
εντοπίζεται σε απόσπασμα οδοιπορικού χάρτη της Γ.Υ.Σ., 
με κλίμακα 1:50.000 και οριοθετείται με τη χρήση συντε¬ 
ταγμένων στο Ε.Γ.Σ.Α. '87, ως εξής: 

Σημείο 1 :Χ=411930.74 Υ=4195815.42 

« 2 : Χ=411931.06 Υ=4195823.03 

« 3 :Χ=411944.56 Υ=4195817.50 

« 4 :Χ=411944.68 Υ=4195814.65 

δεδομένου ότι η συγκεκριμένη επιφάνεια είχε ανέ¬ 
καθεν μη δασικό χαρακτήρα (παρ. 6α άρθρου 3 του 
ν. 998/1979) και συμπεριλήφθηκε στην απόφαση κή¬ 
ρυξης αναδασωτέας έκτασης, λόγω πλάνης περί τα πραγ¬ 
ματικά δεδομένα. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Κατά της παρούσας απόφασης, σύμφωνα με τις δι¬ 
ατάξεις της παρ. 1 άρθρου 47 του ν. 3900/2010, όπως 
τροποποίησε το άρθρο 1 του ν. 702/1977, επιτρέπεται 
προσφυγή από οποιονδήποτε έχει έννομο συμφέρον, 
ενώπιον του (αρμοδίου) τριμελούς Διοικητικού Εφετείου, 
εντός εξήντα ημερών απάτην επομένη της δημοσιεύσε- 
ως ή κοινοποιήσεως αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πάτρα 12 Μαρτίου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 




ΤΟΠΟΓΡΑΦΙΚΟ ΔΙΑΓΡΑΜΜΑ 


Τεύχος Δ' 155/08.04.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 5 7 % 

Αριθμ. 6982 _ (2) 

Κήρυξη ως αναδασωτέας έκτασης εμβαδού ενός 
κόμμα εξήντα τριών (1,63) στρεμμάτων, στη θέση 
«Ψηλή Ράχη», Τ.Κ. Λάκκας, Δήμου Παξών, Π.Ε. 
Κέρκυρας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

Τις διατάξεις: 

1. Του άρθρου 24 παρ.1 και άρθρου 117 παρ. 3 του 
Συντάγματος. 

2. Του ν.3200/1955 (ΦΕΚ Α797/23-4-1955) περί δι- 
οικ/κης αποκέντρωσης όπως τροποποιήθηκε και συ¬ 
μπληρώθηκε μεταγενέστερα με το ν.δ. 532/1970 (ΦΕΚ 
Α'/103/5-5-1970) και με το άρθρο 280 του ν.3852/2010 
(ΦΕΚ Α787/7-6- 2010). 

3. Του π.δ.139/27-12-2010 (ΦΕΚ Α7232/27-12-2010) 
«περί Οργανισμού της Αποκεντρωμένης Διοίκησης Πελ/ 
σου - Δυτ. Ελλάδας και Ιονίου». 

4. Του ν.998/1979 (ΦΕΚ Α7289/29-12-1979) «περί προ- 
στασίαςτων δασών κ.τ.λ.» και ειδικότερα α) του άρθρου 
41 παρ.1 β) του άρθρου 38 παρ. 1 όπωςτροποποιήθηκαν 
μέχρι σήμερα. 

5. Του ν.3208/2003(ΦΕΚ Α7303/24-12-2003) και του 
ν.3818/2010 (ΦΕΚ Α717/16-10-2010) και του ν.4280/2014 
(ΦΕΚ Α7159/8-8-2014). 

6. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980. 

7. Των άρθρων 28 και 28 Ατουν.4325/2015 (ΦΕΚΑ'47) 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

8. Της αριθμ. 15870/15-05-2017 απόφασης του Υπουρ¬ 
γού Εσωτερικών περί διορισμού του Νικολάου Παπαθεο- 
δώρου του Αγγελάκη ως Συντονιστή της Αποκεντρωμέ¬ 
νης Διοίκησης Πελοποννήσου, Δυτ. Ελλάδας και Ιονίου 
(ΦΕΚ τ. Υ.Ο.Δ.Δ. 250/26-05-2017). 


9. Την αριθμ. 15644/1520/1-3-2011 απόφαση του Γ.Γ. 
Αποκεντρωμένης Διοικ. Πελ/σου - Δυτ. Ελλάδας και Ιονί- 
ου με θέμα «Παράταση προθεσμίας κήρυξης εκτάσεων 
ως αναδασωτέων». 

10. Την αριθμ. πρωτ. οικ. 8147/14-1-2019 πρόταση της 
Δ/νσης Δασών Κέρκυρας σχετικά με την κήρυξη ως ανα¬ 
δασωτέας της αναφερόμενης στο θέμα έκτασης. 

11. Το γεγονός ότι δεν προκαλείται δαπάνη στον κρα¬ 
τικό προϋπολογισμό, αποφασίζουμε: 

Κηρύσσουμε ως αναδασωτέα την παραπάνω δασικού 
χαρακτήρα έκταση, εμβαδού ενός κόμμα εξήντα τριών 
(1,63) στρεμμάτων, στη θέση «Ψηλή Ράχη»,Τ.Κ. Λάκκας, 
Δήμου Παξών, Π.Ε. Κέρκυρας, όπως απεικονίζεται με 
στοιχεία (1,2,3,...,8,1) στο προσαρτημένο στην παρού¬ 
σα απόφαση μαςτοπογραφικό διάγραμμα και έχει όρια: 

ΒΟΡΕΙΑ: Δασικού χαρακτήρα έκταση. (6296/3129/ 
1 -4-2015 πράξη χαρακτηρισμού) 

ΝΟΤΙΑ: Δασικού χαρακτήρα έκταση. 

ΑΝΑΤΟΛΙΚΑ: Μη δασικού χαρακτήρα έκταση. (6296/ 
3129/1-4-2015 πράξη χαρακτηρισμού) 

ΔΥΤΙΚΑ: Δασικού χαρακτήρα έκταση. (6296/3129/ 
1 -4-2015 πράξη χαρακτηρισμού) 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση και 
η αποκατάσταση της καταστραφείσας, από αποψίλω¬ 
ση, δασικής βλάστησης, αποτελούμενης από κυπαρίσσι, 
πουρνάρι, κουμαριά, σκίνο, ασπάλαθο, η οποία διαπι¬ 
στώθηκε την 17-10-2018. 

Κατά της απόφασης αυτής μπορεί να ασκηθεί αίτηση 
ακύρωσης από κάθε φυσικό ή νομικό πρόσωπο, που έχει 
έννομο συμφέρον εντός εξήντα ημερών από την επόμε¬ 
νη της δημοσίευσης της ή από της κοινοποιήσεως της 
ενώπιον του τριμελούς Διοικητικού Εφετείου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα 26 Φεβρουάριου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 





ΤΟΠΟΓΡΑΦΙΚΟ ΔΙΑΓΡΑΜΜΑ 

Αναδασωτέας έκτασης, εμβαδού 1,63 στρεμ. στη θέση "Ψηλή Ράχη", Τ.Κ.Λάκκας, Δήμου Παξών Περιψ. 

Ενότητας Κέρκυρας ΧΑΡΤΗΣ ΠΡΟΣΑΝΑΤΟΛΙΣΜΟΥ 

Κλίμακα 1 : 500 κλίμακα 1 : 20.000 


Τεύχος Δ' 155/08.04.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 34834 _ (3) 

Αναγνώριση οδού έκτος σχεδίου ως προϋφιστά- 
μενης του έτους 1923. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Φ.Ε.Κ. 87/Α'), όπως τροπο¬ 
ποιήθηκε και ισχύει και ειδικότερα των άρθ. 6 και 280. 

2. Τις διατάξεις του π.δ. 139/2010 «Οργανισμός της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου, (Φ.Ε.Κ. 232/Α'). 

3. Τις διατάξεις του ν. 2503/1997, «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις», (Φ.Ε.Κ. 107/Α'). 

4. Τις διατάξεις του ν. 2647/22-10-98, «Μεταβίβαση 
αρμοδιοτήτων στις Περιφέρειες και την Αυτοδιοίκηση 
και άλλες διατάξεις», (Φ.Ε.Κ. 237/Α'). 

5. Τις διατάξεις του ν. 4325/2015 «Εκδημοκρατισμός 
της Διοίκησης -καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών 
και άλλες διατάξεις» και συγκεκριμένα το άρθ. 28 παρ.1 
(Φ.Ε.Κ. 47/Α'). 

6. Τη μεαριθ. 15870/15.05.2017 απόφαση του Υπουρ¬ 
γού Εσωτερικών περί διορισμού του Νικολάου Παπαθε- 
οδώρου του Αγγελάκη ως Συντονιστή της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου, (Φ.Ε.Κ. τ.Υ.Ο.Δ.Δ. 250/26.05.2017). 

7. Τη με αριθ. 130479/12.06.2017 απόφαση του Συ¬ 
ντονιστή Αποκεντρωμένης Διοίκησης Πελοποννήσου 
Δυτικής Ελλάδας και Ιονίου με θέμα: «Μεταβίβαση δι¬ 
καιώματος υπογραφής "Με εντολή Συντονιστή" στον 
προϊστάμενο της Γενικής Διεύθυνσης Χωροταξικής και 
Περιβαλλοντικής Πολιτικής, καθώς και στους προϊστα¬ 
μένους των Υπηρεσιών της Γενικής Διεύθνσης Χωροταξι¬ 
κής και Περιβαλλοντικής πολιτικής της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

8. Τα οριζόμενα στην Εγκ. 27610/6/21.06.2011 του 
Υ.Π.Ε.Κ.Α. «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης, 
Φ.Ε.Κ. 87/Α707.06.2010 - Θέματα Πολεοδομικού Ενδια¬ 
φέροντος» και ειδικότερα στην παρ. Β.3. 

9. Τα οριζόμενα στη με αριθ. πρωτ. οικ. 23668/ 
01.02.2017 απόφαση Γενικού Γραμματέα Αποκεντρω¬ 
μένης Διοίκησης Πελοποννήσου Δυτικής Ελλάδας και Ιο- 
νίου, για τη Συγκρότηση των Συμβουλίων Πολεοδομικών 
θεμάτων και αμφισβητήσεων (ΣΥ.ΠΟ.Θ.Α.), στην έδρα 
κάθε Περιφερειακής Ενότητας της Περιφέρειας Πελο¬ 
ποννήσου, κατ'εφαρμογή του άρθ. 30 του ν. 4030/2011 
(ΑΑ: 9ΗΞΟΡ1Φ-ΞΥΨ). 

10. Τις διατάξεις του ν.δ. 17-7-1923, «Περί σχεδίων πό¬ 
λεων κλπ», άρθ. 20, (Φ.Ε.Κ. 228/Α'). 

11. Τις διατάξεις του π.δ./24-5-1985, «Τροποποίηση 
των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πό¬ 
λεων...» και ειδικότερα του άρθρου 1 παρ Ια, (Φ.Ε.Κ. 
270/Δ'). 


12. Τις διατάξεις του ν. 3212/2003, «Άδεια δόμησης, 
πολεοδομικές και άλλες διατάξεις...» και ειδικότερα των 
άρθ. των άρθ. 10 και 23, (Φ.Ε.Κ. 308/Α'). 

13. Τις διατάξεις του ν.3937/2011, «Διατήρηση της βι- 
οποικιλότητας και άλλες διατάξεις» και ειδικότερα της 
παρ. 15 του άρθρου 20, (Φ.Ε.Κ. 60/Α'). 

14. Τα οριζόμενα στην Εγκ.5/29-1 -2004 της .Ο.Κ.Κ. 

15. Το με αριθμ. πρωτ. 1256/1-3-2005 έγγραφο του 
ΥΠΕΧΩΔΕ. 

16. Το με αριθμ. πρωτ. 49045/20-12-2005 έγγραφο του 
ΥΠΕΧΩΔΕ. 

17. Τα οριζόμενα στην Εγκ.6/21-6-2011 τηςΔ.Ο.Κ.Κ. 

18. Τις διατάξεις του ν. 4495/2017 (Φ.Ε.Κ. 167/Α7 
03.11.2017), «Έλεγχος και Προστασία του Δομημένου 
Περιβάλλοντος και άλλες διατάξεις». 

19. Τις διατάξεις των άρθ. 34 και 45 του ν. 4546/2018 
(Φ.Ε.Κ. 101 /Α712.06.2018), «Ενσωμάτωση στην ελληνι¬ 
κή νομοθεσία της Οδηγίας 2014/89/ΕΕ "περί θεσπίσεως 
πλαισίου για το θαλάσσιο χωροταξικό σχεδίασμά" και 
άλλες διατάξεις». 

20. Την από 31.01.2018 αίτηση της Βάβουλα Φλώρας 
για την αναγνώριση οδού ως προϋφιστάμενης του έτους 
1923, (αριθ. πρωτ. ΔΙ.ΠΕ.ΧΩ.ΣΧ.ΠΕ. 23739/01.02.2018), 
στην κτηματική περιφέρεια της Δημοτικής Κοινότητας 
Λεχαίουτου Δήμου Κορινθίων, Π.Ε. Κορινθίας, στη θέση 
«Λινέρια». 

21 .Την τεχνική έκθεση του πολιτικού μηχανικού Παπα- 
σταμόπουλου Κων/νου που αφορά στην περιγραφή και 
τεκμηρίωση της ύπαρξης της οδού προ του έτους 1923 
και στη σκαριφηματική - επεξηγηματική απεικόνιση των 
μεταβολών της αρχικής έκτασης, όπως πραγματοποιή¬ 
θηκαν μέσω των τίτλων ιδιοκτησίας που προσκομίστη¬ 
καν, από το 1918 έως σήμερα. 

22. Την αεροφωτογραφία (σε μεγέθυνση) της Γ.Υ.Σ. υπ' 
αριθ. Φ180 έτους λήψης 1945 όπου με Α και Β φαίνεται η 
αρχή και το τέλος της προς αναγνώριση αγροτικής οδού. 

23. Έξι (6) φωτογραφίες της οδού σε προσημασμένες 
θέσεις. 

24. Το από τον Ιανουάριο του 2018τοπογραφικό διά¬ 
γραμμα σε κλίμακα 1:500, του πολιτικού μηχανικού Πα- 
πασταμόπουλου Κων/νου, στο οποίο αποτυπώνεται το 
γήπεδο ιδιοκτησίας Βάβουλα Φλώρας, στην κτηματική 
περιφέρεια της Δημοτικής Κοινότητας Λεχαίου του Δή¬ 
μου Κορινθίων, Π.Ε. Κορινθίας, στη θέση «Λινέρια», με 
πρόσωπο στην υπό εξέταση οδό, νότια του γηπέδου. 

25. Το από 16.01.2018 απόσπασμα κτηματολογικού 
διαγράμματος του Κτηματολογικού Γραφείου Α Κόριν¬ 
θου στο οποίο αποτυπώνεται η ιδιοκτησία της Φλώρας 
Βάβουλα επιφάνειας 12.144μ 2 με ΚΑΕΚ 280900301099. 

26. Το από 16.01.2018 κτηματογραφικό διάγραμμα 
του Κτηματολογικού Γραφείου Α Κορίνθου στο οποίο 
αποτυπώνεται η ιδιοκτησία του Βασιλείου Κορδαλή επι¬ 
φάνειας 1960μ2 με ΚΑΕΚ 280660201008 και οι όμορες 
αυτής ιδιοκτησίες. 

27. Το από τον Ιανουάριο 2018 διάγραμμα σε κλίμακα 
1:500,του πολιτικού μηχανικού Παπασταμόπουλου Κων/ 
νου, στο οποίο αποτυπώνεται επί αποσπάσματος ορθο- 
φωτοχάρτη της «Κτηματολόγιο Α.Ε» σε κλ. 1:2500, η υπό 
εξέταση οδός, με ερυθρό χρώμα. Η οδός αρχίζει από το 

σημείο Α με συντεταγμένες σε Ε.Γ.Σ.Α. 87 (X: 397988,27, 
και Υ: 4198491,54), - διασταύρωση με όριο οικισμού Λε- 
χαίου - και φτάνει έως το σημείο Β με συντεταγμένες σε 
ΕΓΣΑ 87 (X: 398717,68 και Υ: 4198184,33) - διασταύρω¬ 
ση με αναγνωρισμένη αγροτική οδό προϋφιστάμενη 
του 1923 σύμφωνα με την 80352/3083/13/5-2-2014 
αποφ. Γ.Γ.Α.Δ. Π.Δ.Ε. και I. ΦΕΚ 85ΑΑΠΘ/2014 (Κ.Α.Ε.Κ. 
28066ΕΚ00021). Το συνολικό μήκος της οδού (μεταξύ 
Α και Β) είναι περίπου 793μ. Επιπλέον αποτυπώνεται το 
όριο του οικισμού Λεχαίου και τα όρια των ιδιοκτησιών 
Φλ. Βάβουλα και η βορειοανατολικά κείμενη αυτής ιδι¬ 
οκτησία Βασ. Κορδαλή, της οποίας οι τίτλοι ιδιοκτησίας 
προσκομίσθηκαν. 

28. Τις κάτωθι συμβολαιογραφικές πράξεις οι οποίες 
αφορούν τη σημερινή ιδιοκτησία Κορδαλή Βασιλείου 
(ΚΑΕΚ 280660201008), η οποία βρίσκεται βορειοανα¬ 
τολικά της ιδιοκτησίας Βάβουλα Φλώρας και βόρεια της 
υπό εξέταση οδού: 

• Το από 30.01.2018 αντιπεφωνημένο αντίγραφο του 
δικηγόρου Κορίνθου Μακαρώνα Σταύρου, που αφορά 
το με αριθ. 39647/24.09.1918πωλητήριο κτημάτων του 
συμβολαιογράφου Κορίνθου Γερασίμου Ι.Δασίου, με το 
οποίο οι Ιωάννης και Κων/νος Καραπατάς αποκτούν από 
την Ανδρομάχη Πετιμεζά έναν αγρό «κείμενον εις θέσιν 
Λινέρια της αυτής περιφερείας εκ στρεμμάτων τριάκο¬ 
ντα περίπου ή όσης εκτάσεως κι αν είναι και οριζομένου 
γύρωθεν με δρόμον, με αγρόν Ιωάννου Δημητρακοπού- 
λου, με σταφιδαμπέλους και αμπέλους Ζάχου Παπα- 
ζαχαρόπουλου, Ιωάννου Φούντα, Δημητρ. Προβίδου, 
Αθαν. Σταθακοπούλου και κληρονόμων παπα-Σταύρου 
Κανελλοπούλου». 

• Η με αριθ. 5523/07.06.1930 συμβιβαστική διανομή 
του Συμβ/φου Κορίνθου Κων/νου Παβέλλα, με το οποίο 
οι κληρονόμοι του Ιωάννη Καραπατά λαμβάνουν με¬ 
ταξύ άλλων «κοινώς και αδιαιρέτως» τμήμα επιφάνειας 
4.611 μ 2 από το αναφερόμενο ως κτήμα «Δον» στη θέση 
«Λινέρια» συνολικής έκτασης 13.828μ 2 , η οποία συνορεύ¬ 
ει «προς νότον με δρόμο, προς δυσμάς με ραζακιάν Ν. 
Ντρε, προς ανατολάς με συνεχόμενον αγρόν φερόμενον 
εν τω σχεδιαγράμματι ως κτήμα Εον και προς βορράν 
με Ζαχ. Ζαχαροπούλου και Δ. Μητσοπούλου και κληρο¬ 
νόμων Λαλάκα». Η έκταση των 13.828μ 2 (κτήμα «Δον» 
ισομοιράζεται μεταξύ των: κληρον. I. Καραπατά, Ευάγγ. 
Κατσίκα και Διον. Παπαϊωάννου. Στην ως άνω διανομή 
μνημονεύεται η 60.833 πράξη του συμβ/φου Κορίνθου 
Γ. Τζιρακόπουλου με την οποία το μερίδιο του Κων. Κα¬ 
ραπατά έχει περιέλθει στον Ευαγγ. Κατσίκα. 

■ Το με αριθ. 7798/1932 πωλητήριο συμβόλαιο του 
Συμβ/φου Κορίνθου Κων/νου Παβέλλα με το οποίο οι 
Ευάγγελος και Λεωνίδας Καραπατάς (κληρονόμοι του 
Ιωάννη Καραπατά) πωλούν στον Γεώργιο Σαζακλή έναν 
αγρό επιφάνειας περίπου 4.600μ 2 που βρίσκεται στη 
θέση «Λινέρια» «συνορευόμενον ανατολικώς με Ευαγγ. 
Κατσίκα, δυτικώς με Κ. Ντρε, αρκτικώς με Ζαχ. Ζαχαρό- 
πουλο και νοτίως με δρόμον». 

• Με το 4510/1960 συμβόλαιο αγοραπωλησίας του 
Συμβ/φου Κορίνθου Κων/νου Καμπούρη, ο Γεώργιος 
Σαζακλής μεταβιβάζει στο Βασίλειο Κορδαλή έκταση 


επιφάνειας 1.5στρ. ή όσης κι αν είναι, στη θέση «Λινέρια» 
«οριζομένην ανατολικώς με αύλακα και εκείθεν ημ. Νικο- 
λοπούλου, δυτικώς με Γιαννούλαςχήρας Θεοφ. Σκορδά, 
αρκτικώς με Βασ. Βραχνού και μεσημβρινώς με κοινο¬ 
τικόν δρόμον». 

29. Το γεγονός ότι η τεκμηρίωση της ύπαρξηςτης υπό 
εξέταση οδού πριν το έτος 1923, επιχειρείται μέσω της 
αλληλουχίας τίτλων αγροτεμαχίων με πρόσωπο στην 
οδό. Στις ανωτέρω συμβολαιογραφικές πράξεις γίνεται 
σαφής αναφορά στην ύπαρξη δρόμου και ο πρώτος τίτ¬ 
λος είναι προγενέστερος του έτους 1923. 

30. Τη με αριθ. πρωτ. 23739/29.06.2018 εισήγηση της 
Δ/νσης ΠΕ.ΧΩ.ΣΧ.ΠΕ./Α.Δ.Π.Δ.Ε.Ι. προς το ΣΥ.ΠΟ.Θ.Α. Π.Ε. 
Κορινθίας, η οποία ήταν θετική ως προς την αναγνώριση 
ως προϋφιστάμενης του έτους 1923 της υπό εξέταση 
οδού (ΑΒ). 

31. Την ομόφωνα θετική ως η Εισήγηση, Γνωμοδότη- 
ση-απόφαση του ΣΥ.ΠΟ.Θ.Α. Π.Ε. Κορινθίας, για την ανα¬ 
γνώριση της υπό εξέταση οδού (ΑΒ), με αριθ. 27/2018 
του πρακτικού της από 18.10.2018 συνεδρίασης, όπως 
διαβιβάσθηκε στη Δ/νση ΠΕ.ΧΩ.ΣΧ.ΠΕ./Α.Δ.Π.Δ.Ε. και I. 
με το με αριθ. πρωτ. 17/04.02.2019 (αριθ. πρωτ. ΔΙ.ΠΕ. 
ΧΩ.ΣΧ.ΠΕ. 34834/15.02.2019) έγγραφο του ΣΥ.ΠΟ.Θ.Α. 
Π.Ε. Κορινθίας. 

Κατόπιν των ανωτέρω, λαμβάνοντας επιπλέον υπόψη 
και τα λοιπά στοιχεία που προσκομίσθηκαν, όπως Τεχνι¬ 
κή έκθεση, σκαριφηματική - επεξηγηματική απεικόνιση 
των μεταβολών της αρχικής έκτασης και την αεροφωτο¬ 
γραφία έτους λήψης 1945, αποφασίζουμε: 

Την αναγνώριση ως προϋφιστάμενου του έτους 1923 
του τμήματος (ΑΒ) της οδού, στην εκτός σχεδίου πό- 
λεως περιοχή και εκτός ορίων οικισμού της Δ.Κ. Λεχαί¬ 
ου, Δ.Ε. Άσσου-Λεχαίου του Δήμου Κορινθίων της Π.Ε. 
Κορινθίας στη θέση «Λινέρια», το οποίο ξεκινά από το 
σημείο Α με συντεταγμένες σε Ε.Γ.Σ.Α. 87 (Χ:397988,27 
και Υ:4198491,54) - διασταύρωση με όριο οικισμού Λε¬ 
χαίου - και καταλήγει στο σημείο Β με συντεταγμένες σε 
ΕΓΣΑ 87 (Χ:398717,68 και Υ4198184,33) - διασταύρωση 
με αναγνωρισμένη αγροτική οδό προϋφιστάμενη του 
1923 (αποφ. Γ.Γ.Α.Δ. Π.Δ.Ε. και 1.80352/3083/13/5-2-2014, 
Φ.Ε.Κ. 85ΑΑΠΘ/2014).Το τμήμα (ΑΒ) αποτυπώνεται με 
κόκκινο χρώμα στο από τον Ιανουάριο του 2018 διά¬ 
γραμμα επί αποσπάσματος ορθοφωτοχάρτη του πολι¬ 
τικού μηχανικού Παπασταμόπουλου Κων/νου. 

Από τις κανονιστικές διατάξεις αυτής της απόφασης 
δεν προκαλείται δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Τρίπολη, 1 Μαρτίου 2019 

Με εντολή Συντονιστή 
Αποκεντρωμένης Διοίκησης 
Ο Προϊστάμενος της Γενικής Δ/νσης 
Χωροταξικής και Περιβαλλοντικής Πολιτικής 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 55% 





ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθίΗπαείθΓ.ΘίΟΘί.αι· 
















































































